
CRNA GORA
GLAVNI GRAD - PODGORICA
S K U P Š T I N A 
ODBOR ZA IZBOR I IMENOVANJA
[bookmark: _GoBack]Broj: 02-016/26- 644
         Podgorica, 28. avgust 2026. godine

Na osnovu člana 9 stav 1 Odluke o obrazovanju Komisije za praćenje realizacije projekta “ Velje brdo” ("Službeni list Crne Gore - opštinski propisi", broj 39/26) i člana  19 Odluke o obrazovanju radnih tijela Skupštine Glavnog grada – Podgorice ("Službeni list Crne Gore - opštinski propisi", br. 31/19, 50/23, 23/25 i 51/25), Odbor za izbor i imenovanja Skupštine Glavnog grada – Podgorice, objavljuje – 

J A V N I  P O Z I V
za predlaganje kandidata za šest članova - predstavnika nevladinih  organizacija, u Komisiji za praćenje realizacije projekta “ Velje brdo”

· Tri člana Komisije na predlog je predstavnik nevladine organizacije koja djeluje u oblasti arhitekture, urbanizma i prostornog planiranja;
· Jedan član Komisije je predstavnik nevladine organizacije koja djeluje u oblasti zaštite životne sredine;
· Jedan član Komisije je predstavnik nevladine organizacije koje se bavi pitanjima položaja podstanara;
· Jedan član Komisije je predstavnik nevladine organizacije koja djeluje u oblasti javnih finansija i finansija.

1. Komisija za praćenje realizacije projekta “Velje brdo” ( u daljem tekstu Komisija), obrazovaće se kao povremeno radno tijelo Skupštine Glavnog grada- Podgorice.

        Zadatak Komisije je da:

   1) prati realizaciju projekta "Velje brdo" i procjenjuje njegovu opravdanost, posebno u dijelu:
· rješavanja stambenog pitanja socijalno ugroženih kategorija;
· dostupnosti stanova za podstanare i mlade bračne parove;
· primjene opštih akata kojima je propisan način i postupak rješavanja stambenog pitanja i pravednosti propisanih kriterijuma;
· uticaja na tržište cijena nekretnina u Glavnom gradu;
   2) Analizira:

· uticaj izdataka za komunalno opremanje lokacije na mogućnost budžeta Glavnog grada da obezbijedi podršku za izgradnju nove i investiciono održavanje postojeće komunalne infrastrukture;
· usklađenost projekta sa drugim razvojnim i infrastrukturnim projektima, uključujući dionicu auto-puta Smokovac-Farmaci;
· sve aspekte investicije, od tehničke izvodljivosti i troškova, do uticaja na životnu sredinu;
   3) Prati i razmatra:
· rješavanje imovinsko-pravnih odnosa;
· izradu i poštovanje studije izvodljivosti za realizaciju Projekta, studije uticaja na životnu sredinu, saobraćajne studije;
· izradu projektne dokumentacije;
· pribavljanje saglasnosti nadležnih institucija;
· poštovanje rokova za realizaciju pojedinih faza Projekta u odnosu na javno saopštene rokove, opravdanost razloga probijanja rokova i potrebu definisanja novih rokova;
· aktivnosti organa uključenih u proces realizacije Projekta, uključujući aktivnosti i akte koje donosi Vlada Crne Gore;
· projektovanje potrebne infrastrukture (voda, struja, kanalizacija, komunalni otpad).

        Komisija ima predsjednika i 16 članova, koje imenuje Skupština Glavnog grada – Podgorice od kojih su šest članova predstavnici nevladinih organizacija.

Predsjednik i deset članova imenuju se iz reda odbornika u Skupštini, i to po jedan član na predlog svakog kluba odbornika u Skupštini i političkih subjekata koji imaju odbornike, ali nemaju obrazovan klub odbornika.
Predsjednika Komisije predlaže klub odbornika koji ima najveći broj odbornika, a potpredsjednika klub koji je po broju odbornika drugi po veličini.
Tri člana Komisije na predlog je predstavnik nevladine organizacije koja djeluje u oblasti arhitekture, urbanizma i prostornog planiranja.
Jedan član Komisije je predstavnik nevladine organizacije koja djeluje u oblasti zaštite životne sredine.
Jedan član Komisije je predstavnik nevladine organizacije koje se bavi pitanjima položaja podstanara.
Jedan član Komisije je predstavnik nevladine organizacije koja djeluje u oblasti javnih finansija i finansija.

2. Nevladina organizacija može predložiti jednog kandidata za člana u Komisiji.
  Pravo predlaganja kandidata za člana Komisije ima nevladina organizacija sa sjedištem u Glavnom gradu koja obavlja djelatnost u Glavnom gradu.

 Nevladina organizacija može predložiti kandidata za člana Komisije ako:

 -  je upisana u registar nevladinih organizacija prije objavljivanja javnog poziva;
     - u aktu o osnivanju i statutu ima utvrđene djelatnosti i ciljeve koje su u vezi sa djelokrugom poslova Komisije;

   - je u poslednje tri godine realizovala najmanje jedan projekat, sprovela istraživanje, izradila dokument, učestvovala u najmanje jednoj kampanji ili realizovala najmanje dvije jednokratne akcije u vezi sa djelokrugom poslova Komisije;
- članovi organa upravljanja nijesu članovi organa političkih partija, javni funkcioneri u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, lokalni službenici, odnosno namještenici i zaposleni u javnim službama čiji je osnivač Glavni grad;
- je predala poreskom organu prijavu za prethodnu fiskalnu godinu (fotokopija bilansa stanja i uspjeha).
 
 3.  Za člana Komisije može biti predloženo lice koje:

     -   ima prebivalište u Glavnom gradu,  
      -  je osnivač, član, zaposlen ili volonter nevladine organizacije najmanje jednu godinu prije podnošenja predloga,
      - nije član organa političkih partija, javni funkcioner u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, 
       - nije lokalni službenik, odnosno namještenik i zaposleni u javnim službama čiji je osnivač Glavni grad.
 
 4.  Uz predlog kandidata za člana Komisije nevladina organizacija podnosi: 

   - kopiju rješenja o upisu u registar nevladinih organizacija;
   - kopiju akta o osnivanju nevladine organizacije i kopiju statuta nevladine organizacije;
   - pregled realizovanih projekata i aktivnosti u vezi sa djelokrugom poslova Komisije;
    - dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
   - izjavu lica ovlašćenog za zastupanje i predstavljanje nevladine organizacije da članovi organa upravljanja nevladine organizacije nijesu članovi organa političkih partija, javni funkcioneri u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, lokalni službenici, odnosno namještenici i zaposleni u javnim službama čiji je osnivač Glavni grad;
    - biografiju kandidata;
    - potvrdu da je kandidat osnivač, član, zaposlen ili volonter u nevladinoj organizaciji najmanje jednu godinu prije podnošenja predloga;
      - izjavu kandidata da nije član organa političke partije, javni funkcioner u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, lokalni službenik, odnosno namještenik ili zaposleni u javnim službama čiji je osnivač Glavni grad i da prihvata kandidaturu za člana Komisije;
       - dokaz o realizaciji najmanje jednog projekta u poslednje tri godine, sprovedenom istraživanju, izradi dokumenta, učešću u najmanje jednoj kampanji ili realizaciji najmanje dvije jednokratne akcije u vezi sa djelokrugom poslova Komisije.

         Dokaz o prebivalištu kandidata pribavlja se po službenoj dužnosti.

 5. Na osnovu blagovremene i potpune dokumentacije, Odbor za izbor i imenovanja utvrđuje listu kandidata predstavnika nevladinih organizacija, koji ispunjavaju uslove za člana Komisije, u roku od 10 dana od isteka roka za podnošenje predloga.
              Odbor za izbor i imenovanja donosi odluku o izboru kandidata za člana Komisije koji ispunjava uslove iz tačke 3 javnog poziva i za koga je dostavljeno najviše predloga nevladinih organizacija koje su ispunile uslove iz tačke 2 javnog poziva, u roku od osam dana od dana objavljivanja Liste kandidata.
              U slučaju dostavljanja istog broja predloga, prednost ima onaj kandidat koji ima bolje reference, odnosno ima više iskustva u oblasti koja je iz djelokruga poslova Komisije.

6. Predlozi kandidata za člana Komisije – predstavnika nevladinih organizacija podnose se Odboru za izbor i imenovanja Skupštine Glavnog grada – Podgorice, ulica Njegoševa 20, u roku od 10 dana od dana objavljivanja Javnog poziva.

              Ovaj javni poziv objaviće se u dnevnom listu "Dan" i na web sajtu Glavnog grada - Podgorica (www.podgorica.me).

                NAPOMENA: Bliže infomacije u vezi sa javnim pozivom mogu se dobiti u Službi Skupštine, tel.  482- 030.
                                                                              
                                                                                             PREDSJEDNICA ODBORA,
                                                                                                      Anđela Mićović

